《送余崇一使蜀》
明代·黄佐

凤凰衔诏出蓬莱，剑气峥嵘拂曙开。万里风烟驰蜀道，五云宫阙梦燕台。

浣花溪在搜唐迹，洗墨池荒忆汉才。闻道故园沧海上，星槎争羡自天回。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。